# Babrak Karmal

|  |
| --- |
| Babrak Karmal ببرک کارمل |
|

---

Generalni sekretar Centralnog komiteta Narodne demokratske partije Afganistana
 |
| **Na dužnosti** 27.12. 1979 – 4.5. 1986
 |
| Prethodnik
 | Hafizullah Amin
 |
| Nasljednik
 | Mohamad Nadžibulah
 |
|

---

predsjednik Prezidijuma Revolucionarnog vijeća
 |
| **Na dužnosti** 27.12. 1979 – 24.11. 1986
 |
| Prethodnik
 | Hafizullah Amin
 |
| Nasljednik
 | Haji Mohammad Chamkani
 |
|

---

Predsjednik Vijeća ministara
 |
| **Na dužnosti** 27.12. 1979 – 11.6. 1981
 |
| Prethodnik
 | Hafizullah Amin
 |
| Nasljednik
 | Sultan Ali Keshtmand
 |
|

---

 |
| Rođen/a
 | (1929-januara-06)6. januara 1929. Kamari, Afganistan
 |
| Umro/la
 | 3. decembra 1996. (dob: 67) Moskva, Ruska Federacija
 |
| Ime po rođenju
 | Sultan Hussein
 |
| Politička stranka
 | Narodna demokratska partija Afganistana
 |
| Religija
 | Islam
 |

**Babrak Karmal** (ببرک کارمل, rođen **Sultan Hussein**; 6. I 1929. – 1. ili 3. XII 1996) bio je avganistanski političar i komunista, sekretar vladajuće Narodne demokratske partije Avganistana (1979—1986) predsednik (1979—1986) i premijer Avganistana (1979—1981).

## Biografija

Rođen je 1929. u blizini Kabula u porodici generala avganistanske armije. Karmalovi preci po očevoj liniji su poreklom iz indijskog Kašmira, iz kojeg su se odselili u vreme kada je Kašmir bio deo kraljestva Durani. Majka mu je bila Puštunka iz plemena Gilzaj. Isprva je njegovo ime bilo Sultan Husein, koje je on zatim promenio u tipično avgansko ime.

Za vreme studija na Univerzitetu u Kabulu usvojio je ideje komunizma. Godine 1965, pridružio se Narodnoj demokratskoj partiji Avganistana. Bio je vođa partijske frakcije Parčam. Od 1965. do 1973. bio je poslanik u avganistanskom parlamentu.

Nakon Saur revolucije 1978. godine, postao je zamenik predsednika Revolucionarnog veća. Nakon što je unutar NDPA ojačala frakcija Halk, Karmal je u leto 1978. smenjen sa ove funkcije i postavljen za ambasadora Avganistana u Čehoslovačkoj. Nakon neuspešnog pokušaja parčamovaca da izvrše puč u jesen 1978, Karmal je bio optužen za organizovanje zavere protiv vlade u Kabulu i smenjen sa funkcije ambasadora. Nije se vratio u zemlju, pa je ostao u egzilu.

### Vođa Avganistana

Nakon ulaska sovjetskih snaga u Avganistan decembra 1979. i smrti dotadašnjeg vođe Hafizule Amina, postao je glavni sekretar NDPA, predsednik Revolucionarnog veća i predsednik Veća ministara. S funkcije premijera sišao je 1981. godine.

Pošto nije uspeo da poboljša stanje u državi tokom sovjetske intervencije, bio je 4. maja 1986. odlukom 18. sednice NDPA oslobođen funkcije glavnog sekretara partije zbog „zdravstvenih razloga“, ali je i dalje ostao član Politbiroa. U potpunosti je uklonjen s vlasti pod uticajem promena u Sovjetskom Savezu nakon dolaska Mihaila Gorbačova. Krajem 1986. godine, smenjen je sa funkcije predsednika Revolucionarnog veća.

### Kasniji život

Nakon odlaska s vlasti bio je prisiljen na odlazak u izgnanstvo, a živeo je u dači u blizini Moskve. Njegov naslednik, Mohamad Nadžibula, iz nepoznatih ga je razloga pozvao natrag u Avganistan kako bi ojačao legitimitet svoje vlade. Nakon pada Nadžibuline vlade i pobede mudžahedina u građanskom ratu 1992. godine, Karmal je ponovno otišao u Moskvu.

U kasnijim godinama, zdravstveno stanje mu se pogoršalo. Imao je bolest bubrega. Umro je 3. decembra 1996. godine u Centralnoj klinici u Moskvi.

## Reference

## Literatura

* Braithwaite, Rodric (2011). *Afgantsy: The Russians in Afghanistan, 1979–1989*. Oxford University Press. ISBN 978-0-19-983265-1.
* Clements, Frank (2003). *Conflict in Afghanistan: a Historical Encyclopedia*. ABC-CLIO. ISBN 978-1-85109-402-8.
* Kakar, Hassan; Kakar, Mohammed (1997). *Afghanistan: The Soviet Invasion and the Afghan Response, 1979–1982*. University of California Press. ISBN 978-0-520-20893-3.
* Kalinovsky, Artemy (2011). *A Long Goodbye: The Soviet Withdrawal from Afghanistan*. Harvard University Press. ISBN 978-0-674-05866-8.
* Rasanayagam, Angelo (2005). *Afghanistan: A Modern History*. I.B.Tauris. ISBN 978-1850438571.
* Wahab, Shaista; Youngerman, Barry (2007). *A Brief History of Afghanistan*. Infobase Publishing. ISBN 978-0-8160-5761-0.

## Vanjske veze

* Biography of President Babrak Karmal

## Reference

## Vanjske veze

* Biografija Babraka Karmala